Joriy yil 1 sentabr kuni O‘zbekiston davlat mustaqilligi o‘ttiz bir yilligi munosabati bilan tadbir o‘tkazilishi rejalashtirilgan. Foto: IIBB axborot xizmati Toshkent shahar IIBB yo‘l harakati xavfsizligi boshqarmasi xabariga ko‘ra, shu sababli poytaxtning Yangi O‘zbekiston, Maxtumquli, Tabarruk va Cho‘lpon ko‘chalarida soat 19:00 dan 24:00 gacha bo‘lgan vaqt oralig‘ida avtotransport vositalari harakati vaqtinchalik cheklanadi. Yo‘l harakati xavfsizligi boshqarmasi haydovchilarga aylanma yo‘llardan foydalanishni tavsiya qilgan.